شه‌فه‌ق نيوز/ دۆناڵد تره‌مپ سه‌رۆك ئه‌مريكا و به‌رهه‌م ساڵح سه‌رۆك كۆمار عراقى، باس له‌ رێه‌يل پته‌وكردن په‌يوه‌نديه‌يل ناونى هه‌رده‌گ وڵات كردن له‌ چه‌ن مه‌سه‌له‌يگ جوور ئاسايش و بازرگانى و وزه‌.
ماڵ چه‌رمگ له‌ به‌ياننامه‌يگ وت: له‌ ديدار ناونى هه‌ردوگ سه‌رۆك له‌ چوارچيوه‌ى دانيشتنه‌يل كۆمه‌ڵه‌ى گشتى نه‌ته‌وه‌يل يه‌كگرتگ له‌ نيويۆرك باس له‌ چه‌ن خاڵيگ كرياگه‌ وه‌تايبه‌ت روێ وه‌ڕوێ بوينه‌وه‌ى داعش و گشت گرووپه‌يل تيرۆريستى.
تره‌مپ له‌و ديداره‌ جه‌خت له‌ مقه‌يه‌تيكردن كه‌مينه‌يل ئايينى عراقى و روێ وه‌ڕوێ بونه‌وه‌ى ره‌فتاره‌يل ئيران و نفوزى كرد ك هووكار شيوان سه‌قامگيريه‌ و جه‌ختيش له‌وه‌ كرد خواست ئه‌وه‌سه‌ حكومه‌ت عراقى مقه‌يه‌تى له‌ بازاڕ سه‌دان وه‌به‌رهاوه‌ر ئه‌مريكى و كۆمپانيايه‌يل ئه‌مريكى و وه‌زه‌ بكا ك كاره‌يليان ئه‌نجام ئه‌يه‌ن له‌ عراق.
